Mariano Gómez

Si Padre Mariano Gómez y de los Angeles (), namundag Agosto 2, 1799 sa Santa Cruz, Manila, sarong Pilipinong padi, saro sa Gomburza na pinagsahotan kan gobyernong Kastila na imbwelto sa pag-aalsa laban sa gobyerno kan ika-19 siglo.. Siya pinabista asin sentensyang kagadanan an isinapaw saiya kairiba an duwang padi na sinda Padre Burgos asin Padre Zamora. Paggarote an paagi nin sentensyang pag'utas-buhay saiya.

Si Mariano Gomez nagtapos "Canon Law", asin Teolohiya sa Unibersidad ng Santo Tomas asin natoka siyang padi sa Parokya nin Bacoor, Kabite kan Hunyo 2, 1824. Siya nagin aktibo sa pagpapagantad sa agrikultura asin industriyang pagsisibot sa harong sa banwaan na ini. Siya man an parahimukat kan mga problemang siriplingan kan mga kapwa padi kun kaya siya iginagalang na gayo. Siya man an naninindogan sa mga deretso kan mga pading Filipino kontra sa mga prayleng Kastila.

Siya nanggad an nagboboses para sa mga kabanwaan sa Kabite sa mga problemang deretsong pantawo kaya iyo ini an pigduda kan mga Kastila na siya kadamay sa nagputok na rebolusyon sa Cavite. Mala ta pinagbista siya sa Korte kadamay an duwa pang pading si Burgos asin Zamora asin sentensyang kagadanan an idinuhol sainda paagi nin paggagarote na nangyari kan  ika-17 nin Pebrero, 1872.

Mga panluwas na takod
 Mga Dakilang Pilipino, ni Jose N. Sevilla sa Project Gutenberg 

Kategorya:Mga Filipino
Kategorya:Mga pading Katoliko
Kategorya:Pag'aalsa nin mga Filipino